BB & Synir voru með lægsta tilboðið í frágang hluta Höfðagötu í Stykkishólmi undir yfirborðslögn . Tvö tilboð bárust í verkið . Tilboð BB & Sona var upp á 2,7 milljónir króna . Hitt tilboðið var frá Palla Sig , EB Vélum og Stefáni Björgvinssyni upp á rétt liðlega þrjár milljónir . Bæði tilboðin voru undir kostnaðaráætlun sem var 3,1 milljón . Að skoðun lokinni var ákveðið að taka lægra tilboðinu . Verkið felur í sér jarðvinnu við Höfðagötu , þar með taldar regnvatnslagnir og eru áætluð verklok 15. maí . Yfirborðsfrágangur á Höfðagötu er svo áætlaður seinna á árinu ásamt Laufásvegi öllum , Borgarhlíð og öðrum áfanga Hjallatanga .